37. ΒΑΣΙΛΙΚΟΝ ΔΙΑΤΑΓΜΑ της 17 Μαρτ./27 Απρ. 1959 Περί ηλικίας διοριζομένων χημικών εις Σ.Ε.Κ. Έχοντες υπ' όψει: 1)Τας διατάξεις: α)του άρθρ. 16 παρ. 1 του Νόμ. 1811/1951 «περί Κώδικος καταστάσεως των Δημοσίων Διοικητικών Υπαλλήλων», β)του άρθρ. 8 παρ. 3 εδάφ. α΄ Νόμ. 3240/1955 «περί τροποποιήσεως και συμπληρώσεως των διατάξεων περί εκκαθαρίσεως των σιδηροδρομικών εταιρειών ΣΠΑΠ, ΣΒΔΕ κλπ. και άλλων τινών συναφών διατάξεων», γ)του άρθρ. 25 παρ. 3 του από 23/31.12.55 Β.Δ/τος «περί εφαρμογής του Υ.Κ. επί των υπαλλήλων ΝΠΔΔ 2)την υπ’ αριθ. 13/59 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, 3)την υπ’ αριθ. 98/1959 γνωμοδότησιν του Συμβουλίου Επικρατείας, προτάσει του Ημετέρου επί του Συντονισμού Υπουργού, απεφασίσαμεν και διατάσσομεν: Άρθρον μόνον.- Κατ’ εξαίρεσιν της διατάξεως του πρώτου εδαφίου της παρ. 1 του άρθρ. 16 του Νόμ. 1811/1951 «περί Κώδικος καταστάσεως των Δημοσίων Διοικητικών Υπαλλήλων και επί εν έτος από της δημοσιεύσεως του παρόντος, ορίζεται ως ανώτατον όριον ηλικίας προς διορισμόν παρά τοις Σ.Ε.Κ. εις θέσεις χημικών υπαλλήλων πτυχιούχων Πανεπιστημίου ή άλλης ισοτίμου ανωτάτης Σχολής, το τεσσαρακοστόν έτος. 